wat de hel gaan aan.
Januarie 27, 2014 in Uncategorized
Sien die smous was alweer hier en net mooi niks wil werk nie!
die ergste is dat mens hom nou nie weer kan rapporteer nie!!
weeklikse tema G
Januarie 22, 2014 in Uncategorized
Het ek dit nou moeilik gevind om te dink waaroor om te blog
Die eerste G wat by my opgekom het was Gent, waaroor ek al lank terug geblog het. Gent
toe 'n blink gedagte my beetvat en ek hier inlog, sien ek ladygodiva het daaroor geblog. Nou wonder ek of dit 'n blogkwaal is om so deur die grafte te dwaal – ek het nie eers voorgeslagte wat ek daar sal kan vind nie. 😀
GRAFTE EN GRAFSTENE
Die eerste foto wys drie name met hulle geboorte en sterfdatums. Daar is egter meer in te lese. Net ter verduideliking – die Belgiese vroue behou hulle eie van nadat hulle in die huwelik tree. die kinders kry egter die pa se van. hierdie is dus die grafsteen van die pa, Firmin die ma Gertrude en die seun Leo.
(kliek asb om volle foto te sien)
Wat het my opgeval? die ma is 6 dae na die seun se geboorte, oorlede
Die volgende 2 grafstene was vir my vreemdsnaaks omdat ons dit verseker nie hier in suid-Afrika so sal bewoord nie, of sal ons? Ons so met titel en al begrawe te word.
die afgetrede proffie
Die ou katedrale se vloere het grafstene oral ingemessel. Seuna het nie sommer daaroor geloop nadat hy besef het wat daar op die stene gegraveer is nie,
grafstene in die vloer van katedraal
Ek het vir hele jaar Latyn as skoolval geneem waarvan ek bloedweinig kan onthou. Kan egter die staaltjie van R I P baie goed onthou
het op meer plekke die gebeendere gesien
die ou omie wat vir ons klas gegee het, het vertel dat die meeste mense dink dit staan vir Rest In Peace maar die oorsprong is latyns en staan vir Requiescat in pace. Vertel hy toe destyds vir ons van die outjie wat in die eksamen nie geweet het waarvoor RIP staan nie en toe maar sy antwoord gemaak het: Rise If Possible
Ek het my bes probeer om my opinie hier te gee.
met my eie tikfout en al! Helaas sien ek dat my kommentare nie wil deurgaan by daardie blog nie.
NOU WONDER EK HOEKOM HET HY 'N VRYE Sê WAT HY MY NIE WIL GUN NIE? 😀
My liefste dierbaarste oudste kind is nogal baie suksesvol om 'n situasie so te manipuleer dat dit hom die beste pas sonder dat ander dit noodwendig agter kan kom.So het dit gebeur dat ons WEER by 'n plek gaan eet het waar ons voorheen al nie so tevrede met die kos was nie. Dit was Maandagaand en die laaste aand wat hy hier by ons was voordat hy gister op sy volgende been van lekker vakansie hou vertrek het.
Iedergeval, ons google die plek en sien die evaluering lê maar vrek laag, dog ons maak tog bespreking. Knaap beloof my baie lekker sitplek want daar was volgens hom nog nie ander besprekings. Kom die aand daar – GEEN BESPREKING vir ons en die tafel wat ons kry is nie SO watwonders nie, maar goedgenoeg. Die kos? Nee wat na Surf Side restaurant in die Strand gaan jy net as jy die ongelooflike uitsig wat hulle bied wil geniet en waardeer. Die gebou staan op pilare in die water en die hele valsbaai kan gesien word vanuit die lokaal. Net jammer ons kon nie aan die sykant sit waar die son mens nie te kwaai blaker nie – gaan eers laat onder.
Gordonsbaai se kant toe
Dit was egter ouboet se keuse en op die ou einde maklik bereikbaar vir die ander twee wat na werk by ons moes aansluit.
Eers agterna wat ek die ander mense se opinies en kommentare kom lees het wat ongal geweldig wissel
weeklikse tema – Lig
@tina10 , ek het gedink ek sal gaan en spesiale foto's vir hierdie tema neem. Nou nog nie daarby uitgekom nie, en dink ook nie ek gaan sommer tyd kry nie. Daarom begin ek met die herplaas van 'n ou foto wat vir my besondere sentiment inhou
Februarie 2012 Interlaken Switaerland
Februarie 2013 Atlantic Drive Suid-Afrika
Die volgende ene het ek geneem kort voordat ek destyds weer permanent terug Suid-Aafrika gekom het. Dit was laatmiddag (so tussen 4 en 5 nm) en ons was reeds oppad stasie toe om die trein terug na ons blyplek te haal, toe ons net vinnig hier aangegaan het. Binne was die mense besig om 'n Kerstablo aan te bied. Dit was vir my prentjie mooi
Sint-Truiden Desember 2012
Die laaste ene is iemand anders se foto maar ek het haar naam vergeet so ek kan nie eers hier vir haar die nodige erkenning gee nie.
oude markplein Leuven
Hier by ons gaan dit redelik bedrywig
Dis egter nie dat ek SO besig is dat ek nie by die blogs uitkom nie. Nee, dis omdat ek applikasie moet maak indien ek die slag self my eie rekenaar wil gebruik.
Gister het ons so bietjie rondgery en by een van my gunstelingplekke ietsie geëet
Geskiedkundige ou geboutjie
Ons Huisie is feitlik op die strand en dis altyd net 'n fees om daar te sit en uitkyk oor die see. Van hier kan mens Robbeneiland sien.
Daarna het ons by Melkbosstrand verbygery tot net voor Koeberg se spergebied.
Tafelberg is toegetrek
weeklikse tema: Weerkaatsing
Januarie 3, 2014 in Uncategorized
My nuwejaar het op 'n baie hoë noot begin. Ons het vir 'n paar dae by my broer-hulle gaan kuier. Met die intrapslag terug by die huis, stap oudste wat veronderstel was om vanaf sy blyplek in Londen op pad te gewees het na Tailand, ons tegemoet. Niemand het ons vertel hy gaan via SA daarheen nie!!!! Dus glimlag ek werklik baie breed maar helaas sal ek die blogs die volgende paar dae effens afskeep.
Hier is my bydrae vir die tema wat @tina10 aangekondig het. Die eerste foto plaas ek net omdat die een wat ons so aangenaam verras het, ook daarop is.